**PROIECT DIDACTIC**

**pentru activitatea integrată ,,Numărăm și decorăm, la concurs participăm!”**

**Propunător:** prof**.** Șorodoc Anuca

# Unitatea de învăţământ: G.P.P „ Gulliver” Suceava

**Nivelul de vârstă/ Grupa:** I/ mijlocie

**Tema anuală de studiu:** ,,Cu ce și cum exprimăm ceea ce simțim?”

**Tema proiectului:** ,,Mărțișor pentru mama”

**Tema activităţii integrate:** ,,Numărăm și decorăm, la concurs participăm!”

**Elementele componente ale activităţii integrate:**

ADE:DȘ: ”Ne jucam cu cifrele”- joc exercițiu

DOS**:** : ”Tablou pentru mama”- lucrare colectivă

**Scopul activităţii:** valorificarea cunoştinţelor matematice însuşite, precum şi exersarea de deprinderi practic-aplicative în contexte variate;

**Obiective operaţionale:**

* să recunoască cifrele în concentrul 1 – 4;
* să raporteze corect numărul la cantitate şi cantitatea la cifra corespunzătoare ;
* să grupeze obiecte după diferite criterii: mărime, lungime, culoare;
* să identifice poziția spațială pe care o ocupă un obiect în raport cu altul , utilizând elemente de limbaj matematic;
* **să** recunoască piesele geometrice învăţate – rotundul, pătratul, triunghi;
* **să utilizeze tehnicile: lipire, mototolire, rupere pentru a confecţiona flori, copaci, fluturi, buburuze, nori;**
* să decoreze tabloul, apelând la elementele decupate, ajutându-se de acele cu gămălie, înfigându-le pe tablou;
* **să** valorifice pe tot parcursul activităţii cunoştinţele anterioare, îmbogăţindu-şi experienţa cognitivă, psiho-motrică şi socială;
* să valorifice informaţiile nou primite, cooperând pentru realizarea unui proiect-comun;

**Strategii didactice:**

**Metode şi procedee**: conversația, explicaţia, demonstrația, exercițiul, munca independentă,

munca în echipă, problematizarea;

**Resurse materiale**: siluete de flori, insecte, copaci, păsări, nori, soare, copiii, forme geometrice, cifre, carton suport, ace cu gămălie, clopoţel, aparat de fotografiat, coșulețe, plic, învitație, tablou.

**Forme de organizare**: frontal, individual.

**Elemente de joc**: surpriza, mânuirea materialelor, stimularea, aplauze, mișcarea.

**Durata:**  1 oră

**Bibliografie:**

- Ghid pentru proiecte tematice, Ed. Humanitas Educaţional, Bucureşti, 2005;

- *Curriculum pentru învăţământul preşcolar*, Ed. D.P.H. Bucureşti, 2009;

- Silvia Breben, Georgeta Ruiu *, Activități bazate pe inteligențe multiple,*  Ed.Reprograph-2008;

**Scenariul activităţii**

Este o zi deosebită , una în care copiii vorbesc despre ființa cea mai dragă-mama. Educatoarea le propune copiilor să-şi exprime bucuria prin cântec intonând căntecul „Mama’’ (Tranziţie).Copiilor li se va atrage atenţia asupra unui tablou, căruia îi lipsesc elementele, trimis de preșcolarii grupei mijlocie “Fluturașii”, iar lângă acesta un plic cu o invitație și o cutie mare . Este o invitație la un concurs între grupele mijlocii, iar proba constă în realizarea unui „Tablou pentru mama”. Cel mai frumos tablou va fi premiat cu diplome şi medalii, dar trebuie trimis prin poștă, cât mai repede, pentru că ziua mamei se apropie.

Pentru că mama este fiinţa cea mai dragă, copiii sunt încântați să participe la această activitate, dorind să realizeze cel mai frumos tablou, participând astfel la concurs. Zburând ca buburuzele, copiii sunt invitaţi să se aşeze la măsuţe, unde au de confecţionat elementele necesare decorării tabloului. Vor avea de confecţionat: floricele cu tulpina lungă, floricele cu tulpina scurtă, copaci cu tulpina groasă, copaci cu tulpina subţire, buburuze mari, buburuze mici, norişori mari, norişori mici, fluturaşi de diferite culori. Bucuroşi că au aflat ceea ce au de făcut pentru a înfrumuseţa tabloul pentru concurs, preşcolarii se apucă de lucru. Atmosfera din sala de grupă este una foarte plăcută, antrenantă şi relaxantă. Se încearcă o atenţionare în ceea ce priveşte finalizarea lucrărilor, copiii îşi fac curat la locul unde au lucrat ( ,, Locul meu de joacă e curat şi frumos”), iar pentru a vedea toate lucrările realizate fiecare grupă îşi desemnează câte un lider care va prezenta celorlaţi munca lor. Rând pe rând toţi copiii, imitând zborul fluturaşilor se vor îndrepta către grupul sanitar pentru că sunt ,,prietenii curăţeniei”.

Copiii intră în sala de grupă cântând cântecul ,, Iarnă să te duci cu bine” , apoi se aşează pe pernuţe în jurul tabloului, descoperind că în cutie se află regulile care trebuie respectate în realizarea acestuia, materiale confecţionate de ei ce le vor fi de ajutor pentru decorarea taboului, dar și multe sarcini de lucru.

Rând pe rând , fiecare copil va extrage din coșuleț o sarcină de lucru, educatoarea o va citi, iar preșcolarul o va rezolva. Sarcinile pe care trebuie să le realizeze vizează capacităţii de a aplica cunoştinţele matematice însuşite în contexte variate create prin interacţiunea cu mediul ambiental:,, aşează lângă copac două floricele galbene”, ,, spune din ce este formată căsuţa , ,, aşează pe tablou o floare cu tulpina scurtă”, ,, aşează pe tablou două flori cu tulpina lungă”, ,, aşează lângă copacul cu tulpina scurtă un fluturaş mic” , ,, aşează în faţa căsuţei trei buburuze mici”, ,, spunecâte flori roşii sunt, apoi aşează cifra corespunzătoare”, ,,aşează lângă soare un norişor mare”, ,,aşează lângă fetiţă un copac cu tulpina lungă”, ,, aşează deasupra fetiţei trei floricele mici şi albastre”, ,, spune cu ce seamănă soarele” , ,, spune câte elemente are mulţimea floricelelor roz şi aşează cifra corespunzătoare”.etc

În complicarea sarcinilor de lucru copiii, vor trebuie să găsească în coșuleț cifra coreaspunzătoare numărului de elemente a unor mulțimi de pe tablou și să o așeze corepunzător în dreptul mulțimii formate.

Bucuroşi că au realizat lucrarea pentru concurs, și au respectat sarcinile de lucru, copiii sunt adunaţi în jurul taboului unde li se va face o fotografie de grup ce va fi lipită în colțul din dreapta a taboului, pentru ca juriul care evaluează lucrarea să observe pe chipul lor bucuria cu care au dus la bun sfărșit realizarea lucrării colective.

Activitatea se va încheia cu aprecierea muncii şi eforturilor copiilor în ducerea la îndeplinire a tuturor sarcinilor.

|  |  |  |  |  |  |  |
| --- | --- | --- | --- | --- | --- | --- |
| **Nr**  **Crt.** | **Etapele activităţii** | **Conţinutul ştiinţific** | **Strategii didactice** | | **Evaluare/Metode şi indicatori** | **Tipul de inteligenţă activată** |
| **Metode si procedee** | **Mijloace de invăţământ** |  |
| **1.** | **Captarea şi orientarea atenţiei** | Se realizează prin citirea invitației de a participa la un concurs, trimisă de grupa Mijlocie ‟Fluturașii‟ şi taboul pustiu care așteaptă să fie decorat. | -Conversaţia,  -Explicaţia  -Negocierea | - Plicul cu invitație la concurs  -Tablou |  |  |
| **2.** | **Anunţarea temei şi a obiectivelor** | Se comunică tema şi obiectivele ce urmează a fi atinse pe parcursul activităţii sub forma unor formulări accesibile care să le trezească interesul copiilor pentru activitate. | - Conversaţia | - Materialele pregătite |  |  |
| **3.**  **3.** | **Prezentarea optimă a conţinutului şi dirijarea învăţării** | Exersarea unor deprinderi practice de lipire, mototolire şi rupere în vederea confecţionării unor flori, buburuze, copaci, flutri, nori.  Se vor preciza regulile ce trebuie îndeplinite în vederea realizării lucrării colective, apelându-se la capacitatea de înţelegere şi de atenţie a copiilor, sub forma unor cerinţe ferme care vor reglementa întreaga desfăşurare a jocului.  Activarea proceselor psihice de cunoaştere în vederea sistematizării şi consolidării cunoştinţelor matematice referitoare la:  -constituirea de mulţimi, grupe după criteriul dat (formă, mărime, culoare);  - identificarea poziţiei spaţiale, plasând obiecte în spaţiul dat: sus/jos, stânga, dreapta, lângă, în fața, în spatele, deasupra, pe.  - recunoaşterea formelor geometrice – pătrat, triunghi, rotund;  -raportarea numărului la cantitate şi invers;  -verbalizarea acţiunilor folosind expresii matematice adecvate;  -numărarea conştientă în limitele 1-4;  Exersarea unor deprinderi practice de a plasa cu ajutorul acelor cu gămălie elementele necesare decorării tabloului. | Conversaţia  Explicaţia  Munca independentă  Exerciţiul  Conversaţia  Explicaţia  Învăţarea prin descoperire  Problematizarea  Demonstrația  Exercițiul | Lipici  Şabloane  Hărtie glasată  Carton colorat  Hărtie creponată  Coșuleț cu sarcini  Tablou  Ace cu gămălie  Siluete de flori, insecte, copaci,copii, soare, nori, animale, forme geometrice  Tablou, ace cu gămălie, siluete | Probă practică  Confecţionare de:  -flori  -copaci  -fluturi  -buburuze  -nori  Constituirea de mulţimi după aşezarea diferite criterii  Aşezarea obiectelor  Probă practică  Realizarea lucrării colective | Inteligența  Corporal-kinestezică  Inteligența  Logico-matematică  Inteligența  Vizual-spaţială  Inteligența  Vizual-spaţială |
| **4.** | **Evaluarea** | Aprecierea modului în care au participat copiii la activitate, autoaprecieri din partea copiilor şi concluzii asupra aspectelor de conţinut abordate. | Conversaţia evaluativă | Lucrarea colectivă realizatăn de preșcolari | Autoevaluare  Coevaluare | Inteligență  Lingvistică  Inteligență  Intrapersonală |